open-index/open-wikipedia-markdown huggingface dataset:
Alejandro Amenábar

**Alejandro Fernando Amenábar Cantos** je španski filmski reditelj, koji se smatra jednim od najbitnijih španskih reditelja današnjice.

Rođen je u Santiagu u Čileu, 31.3.1972. Majka mu je Španjolka, a otac Čileanac. Već naredne godine porodica se preselila u Španiju, tako da je Alejandro odrastao u Madridu, gde se i školovao. Studirao je film na Universidad Complutense de Madrid ali je odustao od studija, ne mogavši da položi ispit kod profesora čije ime je kasnije iskoristio u svom debitantskom fimu „*[[Tesis]]*“.

Pored režije bavio se i drugim poslovima oko filma. Za svoj najpoznatiji kratki film *[[Himenóptero]]* (1992) pisao je scenario i muziku, režirao i producirao i glumio.
Za muziku u filmu La lengua de las mariposas, španskog reditelja José Luis Cuerda nominovan je za nagradu Goya.

Za film *[[Mar adentro]]* dobio je Grand Prix žirija (Srebrnog lava) na Venecijanskom filmskom festivalu, 2004. Za isti film je u februaru 2005. dobio nagradu Oscar za najbolji strani film.

Početkom 2004. godine, Alejandro Amenábar je objavio da je gej u španskom gej časopisu „Shangay Express”

## Filmografija
* *[[Himenóptero]]* - 1992
* *[[Al lado del Atlas]]* - 1994
* *[[Luna]]* - 1995
* *[[Tesis]]* - 1996
* *[[Abre los ojos]]* 1997
* *[[Allanamiento de morada]]* - 1998
* *[[La Lengua de las mariposas]]* - 1999
* *[[Nadie conoce a nadie]]* - 1999
* *[[The Others]]* - 2001 
* *[[Mar adentro]]* - 2004
* *[[Un viaje mar adentro]]* - (TV), 2005

## Reference


## Vanjske veze
* Zvanični sajt 
*
Vođe Sovjetskog Saveza

Ovo je kronološki poredak svih vođa SSSR-a i njihovih funkcija za vrijeme vladavine. Za vladare Rusije prije ili poslije razdoblja SSSR-a treba otići na stranicu Popis vladara Rusije
Premijer Sovjetskog Saveza

**Premijer Sovjetskog Saveza** je bila druga najvažnija državna dužnost u Savezu Sovjetskih Socijalističkih Republika.

## Ime titule

Kao što titula predsjednika SSSRa nastaje još doba prije komunističkog preuzimanja vlasti tako se to dogodilo i s onom premijera. U doba pripreme za revoluciju 1917. godine Lenjin je bio za sebe namjenio titulu Predsjednika Savjeta Narodnih Komesara Sovjetske Rusije. Nakon rušenja vlade Kerenskog ta titula je postala bez obzira na svoje ime ona premijera pošto su narodni komesari koji sjede u ovome savjetu bili ministiri ( narodni komesar za obranu, narodni komesar za ekonomiju .... ). Nakon proglašenja SSSR ta funkcija se 1923. godine preimenuje u Predsjednik Savjeta Narodnih Komesara SSSR i do 1946. godine ime se više neće mijenjati. Tada Staljin vrši preimenovanje u Predsjednik Savjeta Ministara SSSRa koje će se održati sve do 1990 godine i početka raspada države. Tijekom posljednjih 12 mjeseca ime će na zahtjev Gorbačova biti promjenjeno još četiri puta !!

## Predsjednik Savjeta Narodnih Komesara Sovjetske Rusije

* Vladimir Lenjin ( 8. studeni 1917. - 6. srpanj 1923. )

## Predsjednik Savjeta Narodnih Komesara SSSRa

* Vladimir Lenjin ( 6. srpanj 1923. - 21. siječanj 1924. ) umro na dužnosti
* Aleksej Rikov ( 2. veljača 1924. - 19. prosinac 1930. ) smjenjen od Staljina
* Vjačeslav Molotov ( 19. prosinac 1930. - 6. svibanj 1941. ) smjenjen od Staljina
* Josif Staljin ( 6. svibanj 1941. - 15. ožujak 1946. )

## Predsjednik Savjeta Ministara SSSRa

* Josif Staljin ( 15. ožujak 1946. - 5. ožujak 1953. ) umro na dužnosti.
* Georgij Maksimilijanovič Malenkov ( 6. ožuja 1953. - 8. veljača 1955. ) smjenjen od Hruščova.
* Nikolaj Bulganin ( 8. veljača 1955. - 27. ožujak 1958. ) smjenjen zbog sukoba s Hruščovim.
* Nikita Hruščov ( 27. ožujak 1958. - 15. listopad 1964. ) smjenjen od Brežnjeva
* Aleksej Kosigin ( 15. listopad 1964. - 23. listopad 1980. ) podnio ostavku zbog bolesti.
* Nikolaj Tihonov ( 23. listopad 1980. - 27. rujan 1985. ) smjenjen od Gorbačova.
* Nikolaj Ružkov ( 27. rujan 1985. - 26. prosinac 1990. ) ukinut položaj dok se nalazio u bolnici.

## Premijer SSSRa

* Valentin Pavlov ( 14. siječanj 1991. - 22. kolovoz 1991. ) sudjelovao je u pokušaju smjene Gorbačova.

## Predsjednik Komiteta za Izvršni Menadžment Nacionalne Ekonomije

* Ivan Silaev ( 6. rujan 1991. - 20. rujan 1991. )

## Predsjednik Međurepubličkog Ekonomskog Komiteta

* Ivan Silaev ( 20. rujan 1991. - 14. studeni 1991. )

## Premijer Ekonomskog Komonvelta

* Ivan Silaev ( 14. studeni 1991. - 25. prosinac 1991. ) raspad države.
Vjačeslav Molotov

**Vjačeslav Mihajlovič Molotov** (rus. ***Вячесла́в Миха́йлович Мо́лотов***) ili **Vjačeslav Mihajlovič Skrjabin** (rus. ***Вячесла́в Миха́йлович Скря́бин***) (Sovjetsk, 9. ožujka 1890 - Moskva, 8. studenog 1984.) je bio sovjetski diplomat i političar, veliki zagovornik Staljinove vlasti, sve dok ga Hruščov nije smijenio sa svih položaja 1956. i 1957. Stavio je svoj potpis na Nacističko-sovjetski pakt o nenapadanju (pakt Ribbentrop-Molotov) iz 1939.
Hugo Chávez

**Hugo Rafael Chávez Frías** (Sabaneta, 28. 6. 1954. - 5. 3. 2013) bio je venezuelanski profesionalni vojnik i ljevičarski političar, koji je od 1999. do smrti služio kao predsjednik Venezuele. Njegov mandat je na unutrašnjem planu obilježilo inzistiranje na socijalističkoj ekonomskoj politici, nacionalizacija naftne industrije i korištenje prihoda od nafte za financiranje izdašne socijalne države - mjere koje je Chavez prozvao bolivarskom revolucijom, a koje su kasnije poslužile kao izvor za brojne druge latinoameričke zemlje u kojima su na vlast tokom 2000-ih došli ljevičari. Njegova politika je, s druge strane izazvala žestoke otpore u samoj Venezueli, gdje ga je dio javnosti smatrao populističkim demagogom i diktatorom, ali i kritike, pogotovo u SAD i drugim zapadnim državama, gdje mu se zamjeralo prijateljstvo s Kubom i Iranom. Chavez je 2002. godine nakratko zbačen u neuspjelom državnom udaru, a potom se suočio sa velikim štrajkom zaposlenika u naftnim kompanijama. Za predsjednika je izabran četiri puta (1998, 2000, 2006, 2012), a tokom njegovog mandata je u Venezueli održano šest referenduma na kojima su - s izuzetkom 2007. godine - birači prihvatili njegove prijedloge o ustavnim izmjenama i bolivarskim društvenim reformama.

Chavez je posljednji put izabran za predsjednika u trenutku kada je bio teško bolestan, te nije mogao položiti zakletvu. Dužnost je preuzeo potpredsjednik Nicolas Maduro.

## Vanjske veze
Joachim von Ribbentrop

**Ulrich Friedrich Wilhelm Joachim (von) Ribbentrop** (30. travnja 1893. - 16. listopada 1946.), nacistički političar, ministar vanjskih poslova Trećeg Reicha.

Rođen je u Weselu, na Valpurginu noć. Neredovito je obrazovan u privatnim školama Njemačke i Švicarske. Tečno je govorio engleski i francuski jezik. Od 1910.-1914. radio je u Kanadi kao uvoznik njemačkih vina. Sudjeluje u 1. svjetskom ratu, dobiva čin poručnika i orden Željezni križ. Bio je prijatelj s Fritzom von Papenom. U srpnju 1920. oženio se i imao petero djece. Za vrijeme rata je navodno imao aferu sa Wallis Simpson.

Tijekom Weimarske republike nije imao antisemitističke predrasude. U svibnju 1932. pristupa nacistima i postaje vatreni antisemit. Goebbels ga nije volio jer se kasno pridružio stranci, a u lošim odnosima je bio i s Himmlerom. 4. veljače 1938. postaje ministar vanjskih poslova. Dodatak "von" dobio je nagovorivši svoju tetu da ga posvoji.

Predvidio je stvaranje željezne zavjese i Hladnog rata. Uhićen je 14. lipnja 1945. Bio je sudionik Nürnberškog procesa. Veliki je prijatelj Hrvatske. Proglašen je krivim, osuđen na smrt i prvi obješen 16. listopada 1946. Prvi je trebao biti Göring. On ih je pretekao. Zadnje riječi bile su mu: "Bog čuva Njemačku." Čak i na suđenju te u ćeliji, nije odustajao od vjernosti Hitleru. Sjedio je slijeva Hessu, te su ga on i Göring prekinuli u njegovoj završnoj riječi. Nasljednik mu je bio Arthur Seyss Inquart.
Margaret Thatcher

**Margaret Hilda Thatcher, barunica Thatcher** (Grantham, 13. listopada 1925. - 8. travnja 2013.), britanska političarka, poznata kao **Čelična lady** (*Iron Lady*). Studirala je na Koledžu Somerville pri Univerzitetu u Oxfordu.

Po zanimanju odvjetnica i kemičarka, Margaret Thatcher 1974. godine postaje prva predsjednica konzervativne stranke, a potom i prva predsjednica vlade Ujedinjenog Kraljevstva, koji je položaj držala od 4. svibnja 1979. do 28. studenoga 1990. godine, što je najduži mandat jednog predsjednika vlade Ujedinjenog kraljevstva od 1827. godine.

Ostat će zabilježena kao jedna od najkontroverznijih političarki 20. stoljeća, sa podjednakim brojem onih koji ju idealiziraju i onih koji je osporavaju. Ono što joj, međutim, nitko ne može osporiti jest činjenica da je pokazala više odlučnosti nego bilo koji drugi političar njene generacije. Poznata je po odličnim odnosima sa Ronaldom Reaganom, koji ju je izuzetno cijenio i smatrao svojim najbližim savjetnikom te po načinu na koji je Ujedinjeno Kraljevstvo odvela u Falklandski rat 1982. godine.

## Vanjske veze
Željko Šturanović

**Željko Šturanović** (rođen 31. 1. 1960. god. u Nikšiću - umro u Parizu 30.06 2014. godine) je bivši predsednik Vlade Crne Gore.
Završio je Pravni fakultet u Podgorici 1983. godine, kao student generacije. Radio je u Železari Nikšić na poslovima samostalnog referenta i šefa pravne službe.

Od 1993. godine je bio u dva mandata poslanik u Veću građana Savezne Skupštine, gdje je u drugom mandatu bio šef poslaničke grupe DPS Crne Gore. Na izborima, aprila 2001. godine, izabran je za poslanika u Skupštini Republike Crne Gore sa liste DPS Crne Gore. Od 2. jula 2001. godine obavlja poslove ministra pravde u Vladi RCG. Predsednik je komisije za kadrovska pitanja u Vladi RCG. Član je predsedništva DPS Crne Gore. Živi u Nikšiću. Oženjen je i otac dvoje djece.

Vlada Željka Šturanovića je prva nakon osamostaljivanja Crne Gore 2006. Izglasana je u crnogorskom parlamentu 10. 11. 2006.

Početkom 2007. je objavljeno kako Željko Šturanović boluje od raka pluća. 31. januara 2008. je podnio ostavku, a na položaju ga je naslijedio Milo Đukanović. Nakon visegodisnje borbe sa bolescu, umro je 30.06.2014. godine u Parizu.

## Vanjske veze
* Vlada Republike Crne Gore
Lee Harvey Oswald

**Lee Harvey Oswald** (Slidell, Louisiana, 18. listopada 1939. - Dallas, Teksas, 24. studenog 1963.) je američki marinac koji se službeno smatra ubojicom predsjednika Johna F. Kennedyja.

Lee Harvey Oswald rođen je u New Orleansu u američkoj saveznoj državi Louisiani, dva mjeseca nakon smrti svoga oca. Kao dijete Oswald je često zapadao u nevolje, jer je prema tvrdnji psihijatra bio emocionalno poremećena osoba. Oswald je izbačen iz škole i u dobi od 17 godina pridružio se američkim marincima. Nakon toga je prebjegao u SSSR gdje je zatražio državljanstvo ali je odbijen.

Godine 1962. vratio se u Sjedinjene Američke Države sa suprugom Marinom, rođenom sovjetskom državljankom i njihovom kćerkom. U lipnju 1962. Oswaldovi se sele u Fort Worth u Teksasu. U listopadu te godine Oswald se zapošljava u Teksaškom skladištu knjiga u Dallasu. U tom periodu Oswald je povremeno djelovao kao ljevičarski politički aktivist, a neko vrijeme je boravio i u Meksiku gdje se navodno sreo s pripadnicima kubanske tajne službe.

## Atentat na Kennedyja

Dana 22. studenoga 1963. godine, dok Kennedijev konvoj prolazi Dealey Plazom, snajperista sa šestog kata spomenute zgrade ispaljuje tri hica na kolonu automobila u kojoj je bio američki presjednik Kennedy, pri tome smrtno ranivši Kennedya i ozljedivši guvernera Texasa Johna B. Connallya. Sat vremena kasnije Oswald je uhićen u kino dvorani lokalnog kina. Oswald je također optužen da je ubio policajca J.D. Tippita, koji je ubijen vrlo kratko nakon Kennedyeva umorstva. Dana 24. studenog, kada ga je policija vodila iz gradskog zatvora u okružni zatvor Oswalda je, pred TV kamerama, smrtno ranio Jack Ruby i to usred gomile policajaca i novinara. Ruby, vlasnik noćnog kluba u Dallasu, tvrdio je kako je bio izbezumljen predsjednikovim ubojstvom.

Kako bi istražila Kennedyevo ubojstvo osnovana je posebna komisija, predvođena predsjednikom Vrhovnog suda Earl Warrenom. Unatoč mnogobrojnim teorijama zavjere komisija je u svom zaključku 1964. godine ustvrdila da je Oswald djelovao sam. Godine 1979. povjerenstvo američkog Kongres SADa priznalo je da postoji mogućnost zavjere i izjavilo kako također postoji mogućnosti da je u ubojstvo umiješana još jedna osoba.

## Vanjske veze
Mary Peters (političarka)

**Mary E. Peters** je američka državna službenica koja trenutno obavlja dužnost sekretara za transport u administraciji američkog predsjednika Georgea W. Busha.

Godine 1985. Mary Peters se zaposlila u Arizonskom ministarstvu transporta, a od 1998. do 2001. radila kao sekretar za transport Arizone. Godine 2001. predsjednik Bush ju je imenoavo direktoricom Federalne uprave za autoceste.

Bush ju je na mjesto sekretara za transport nominirao 5.9. 2006., nakon ostavke Normana Minete. Od strane Senata je potvrđena 29.9. 2006.

Mary Peters je više od 40 godina u braku sa suprugom Terryjem, s kojim ima troje odrasle djece i petoro unučadi.

## Vanjske veze

* Biography at the National Surface Transportation Policy and Revenue Study Commission
Mary Peters

Mary Peters može biti:
* Mary Peters (političarka) - sekretar za transport u Bushovoj administraciji
* Mary Peters (sportašica) - britanska petobojka
Louis Pasteur

**Louis Pasteur** (Dole, 27. 12. 1822. - St. Cloud, 28. 9. 1895.), francuski kemičar i biolog.

Diplomirao je hemiju u Basanconu. Njegovo prvo istraživanje odnosilo se na optička svojstva vinske kiseline te je jedan od osnivača stereokemije. Bavio se problemima alkoholne i mliječne fermentacije, što ga je odvelo na proučavanje bolesti vina. Spoznaja da se klice iz kojih nastaju mikroorganizmi mogu uništiti utjecajem topline bila temelj postupka sterilizacije nazvanog po njemu pasterizacijom. S tim je u vezi i početak antiseptičke metode u kirurgiji, koju je Pasteur primjenio 1865. uvođenjem fenola kao sredstva za dezinfekciju rana. Istraživao je cjepiva protiv zaraznih bolesti. Bio je uvjereni pacifist i patriot te je nakon pruskog bombardiranja Pariza zatražio da se njegovo ime briše s popisa počasnih doktora Sveučilišta u Bonnu.

Izolirao je uzročnika antaraksa i primijenio cjepivo protiv te bolesti. Otkrio je i uzročnike rodiljske groznice i kolere peradi. Prvi Pasteurov zavod za istraživanje bjesnoće osnovan je 1888.

## Galerija

Datoteka:Louis Pasteur Geburtshaus in Dole.jpg|Rodna kuća Louisa Pasteura u Doleu
Datoteka:Pcrystals.svg|Pasteur je razdvojio lijevi i desni kristalni oblik jedan od drugog kako bi formirao dvije grupe kristala: u rastvoru je jedna forma rotirala svjetlost na lijevo, a druga na desno, dok se u racemskoj modifikaciji njihov efekat međusobno poništavao i stoga nije dolazilo do rotiranja svjetlosti.
Datoteka:Tableau Louis Pasteur.jpg|Louis Pasteur u svom laboratoriju, slika A. Edelfeldta iz 1885.
Georg Simon Ohm

**Georg Simon Ohm** (Erlangen, 16. ožujka 1787. - München, 6. srpnja 1854.), njemački fizičar. Studirao u Erlangenu, isprva radio kao predavač matematike u Kölnu, Berlinu i Nürnbergu, a od 1849. bio je profesor na Sveučilištu u Münchenu. Poznat je po svojem djelu *Galvanski lanac, matematički obrađen* (njem. *Die galvanische Kette, mathematisch bearbeitet*, 1827.), u kojem je teorijski obradio fenomenološku teoriju električne struje i prvi nakon R. Kirchhoffa matematički formulirao zakonitosti električne struje. Bavio se i akustikom (definirao je čisti ton kao sinusoidni oblik vala), linearnom polarizacijom svjetlosti i njezinom interferencijom pri prolasku kroz jednoosne kristale, i drugo.

Mjerna jedinica om (Ω) kojom se iskazuje vrijednost električnog otpora nazvana je po njemu.

## Doprinosi

### Ohmov zakon

**Ohmov zakon** je zakon prema kojemu je jakost električne struje *I* u električnom vodiču, pri konstantnoj temperaturi, određena kao omjer električnoga napona *U* koji električnu struju prouzročuje i električnoga otpora *R*:

:I = \frac{U}{R} 

I ostali oblici tog oblika zakona također se nazivaju po Ohmu:

: U = I  \cdot R 

: R = \frac{U}{I} 

: I = U \cdot G 

gdje je:
* *I* - jakost električne struje kroz strujni krug u amperima (A);
* *U* - električni napon izvora u voltima (V);
* *R* - ukupan električni otpor strujnog kruga (otpor trošila + otpor električnih vodova + unutarnji otpor izvora struje) u omima (Ω). Om se može napisati i kao volt/amper (V/A).
* *G* - električna vodljivost, pa i neki izvedeni oblici, na primjer za vodiče pri različitim temperaturama.

Ohmov zakon je jedan od temeljnih zakona elektrotehnike. Ohmov zakon vrijedi za metale i vodljive otopine. Takvi se vodiči zovu omski vodiči. Za neke materijale Ohmov zakon ne vrijedi a takvi se vodiči zovu neomski.

## Djela
* *Grundlinien zu einer zweckmäßigen Behandlung der Geometrie als höheren Bildungsmittels an vorbereitenden Lehranstalten* (Erlangen : Palm und Enke, 1817. - XXXII, 224 S., II Faltbl. : graph. Darst.)
* *Die galvanische Kette : mathematisch bearbeitet* (Berlin : Riemann, 1827. - 245 S. : graph. Darst.)
* *Elemente der analytischen Geometrie im Raume am schiefwinkligen Coordinatensysteme* (Nürnberg : Schrag, 1849. - XII, 590 S.) 
* *Grundzüge der Physik als Compendium zu seinen Vorlesungen* (Nürnberg : Schrag, 1854. - X, 563 S. : Ill., graph. Darst. Erschienen: Abth. 1. 1853. - 2. 1854.)

## Reference

## Vanjske veze

* Enciklopedija Britannica, članak "Georg Simon Ohm"
Henri Matisse

**Henri Matisse** (Le Cateau-Cambrésis, 31. 12. 1869. – Nice, 3. 11. 1954.), francuski slikar, grafičar, kipar i dekorater

Napustio je pravnu karijeru i s 22 godine otišao u Pariz učiti slikarstvo u ateljeu Gustava Moreaua u čijoj se radionici okupila gotovo većina tadašnjih mladih slikara koji su poslije činili pokret fovizma. Uz Matissea, bili su tu i André Derain, Maurice de Vlaminck, Georges Braque, Raoul Dufy i mnogi drugi. Taj naraštaj slijedio je prije svega svoj instinkt.

Od impresionističkog luminizma putovalo se u područje čistog kolorita. Nastup mladih slikara izazvao je negodovanje i šire publike i kritičara. Dočekivali su ih s porugom kao što su bili dočekivani svi novatori francuske umjetnosti. Fovizam je kao pokret trajao samo nekoliko godina. Nakon toga članovi skupine počeli su slijediti i druge pravce. Najznačajnija Matisseova slika toga razdoblja je kompozicija * Ples *. Već u tom djelu dolaze do izražaja bitna svojstva Matisseova opusa, plošni tretman, zatvorene obojene površine bez tonskih prijelaza te izrazit smisao za pokret i krivulju što se postupno preobražava u arabesku. U intimnom interijeru likovi su prikazani s vazama i cvjetnim aranžmanima te bogatom šarenom tapetom koja ih uokviruje. Potaknuti su putovanjima u Maroko kao i egzotičnim krajolicima iz Tangera. Svjetski ugled Matisse stječe u Njemačkoj i Americi, a osobito u Rusiji. U kasnijim djelima sve se više usredotočuje na mrtve prirode te aranžirano cvijeće i voće. Majstora boje povremeno su privlačili radovi u plastici, litografije i keramika.

Matisse je nastavio tradiciju velikog francuskog slikarstva u novoj, suvremenijoj varijanti. I francuska slikarska mladež i stranci koji su hrlili u Pariz, u tu slikarsku Meku, bili su oduševljeni njegovim mislima. Utjecaj Matisseova slikarstva na Europu i svjetsko slikarstvo bio je već tih godina golem, a tako je ostalo i do danas.
Molière

**Jean-Baptiste Poquelin**, poznatiji kao **Molière** (Pariz, 15. siječnja 1622. - Pariz, 17. veljače 1673.), francuski scenarist, književnik jedan od velikana humoristične satire.

Rođen je u obitelji imućna kraljeva tapetara, završio je pravo, ali se odrekao pravničke karijere i postao gumac. U Parizu je osnovao kazališnu družinu *L'Illustre Theatre* za koju je prerađivao talijanske komedije i s kojom 12 godina lutajući obilazi provinciju. U početku piše farse, a prve komedije su mu u stihovima. Napisao je niz komada u prozi i stihu. Predstavnik je klasicizma. Ismijavao je ondašnje društvo, staleške predrasude, pokvarenost aristokracije i gramizivost buržoazije, a nije prezao ni od osude licemjernog katoličkog svećenstva. Moliere je razvio talijansku komediju intrige u društevnu komediju i komediju običaja s tragikomičnom pozadinom u kojima veličina komičnoga doseže dimenzije tragičnoga. Godine 1660. preuzeo je karaljevsko kazalište u Parizu.

## Važnija djela
* *Ljubomorni muž*
* * Kaćiperke* 
* *Ljubomorni princ* 
* *[[Škola za muškarce]]* 
* *[[Škola za žene]]* 
* *[[Versajska improvizacija]]* 
* *Primorano vjenčanje
* *Princeza od Elida* 
* *Tartuffe* 
* *Ljubav je lijek za sve* 
* *Mizantrop* 
* *Depresivni doktor* 
* *Mélicerte* 
* *Komična pastorala*
* *Sicilijanac* 
* *Amfitrion* 
* *Zbunjeni muž* 
* *Škrtac* 
* *Monsieur de Pourceaugnac* 
* *Budući gentleman* 
* *Psiho* 
* *Scapinove spletke* 
* *Učene žene* 
* *Umišljeni bolesnik''
Delta II

**Delta II** je naziv za porodicu raketa koje je razvila Odjel integriranih obrambenih sistema korporacija Boeing, a koje su u službi od 1989. godine.

## Historija
Američke jednokratni lansirni uređaji (rakete) su trebali biti postupno povučeni iz službe zahvaljujući Space Shuttleu, ali je katastrofa Challengera ponovno pokrenula razvitak raketa iz poroduce Delta. Delta II je bila dizajnirana kako bi mogla u orbitu nositi seriju satelita GPS Block II. Rakete tipa Delta II su (do decembra 2006) uspješno lansirale 124 projekta, uključujući nekoliko NASA-inh misija na Mars:
* Mars Global Surveyor u 1996.
* Mars Pathfinder u 1996.
* Mars Climate Orbiter u 1998.
* Mars Polar Lander u 1999.
* Mars Odyssey u2001.
* Mars Exploration Roverre (MER-A, *Spirit* i MER-B, *Opportunity*) u 2003.
Newt Gingrich

**Newton Leroy Gingrich** (17. 3. 1943. -) je američki historičar, pisac i republikanski političar, najpoznatiji po tome što je vodio Republikansku revoluciju 1994. godine, odnosno bio predsjednik Zastupničkog doma Kongresa SAD od 1995. do 1999. godine.

Gingrich se rodio kao **Newton McPherson** u Harrisburgu u Pennsylvaniji. Nakon što mu se majka preudala, preuzeo je prezime od svog očuha Roberta Gingricha.

1970-ih, kada je radio kao profesor historije na koledžu, u Georgiji prvi put se natjecao za mjesto u Predstavničkom domu. Pokušaji 1974. i 1976. nisu bili uspješni, ali je 1978. izabran i ubrzo se počeo nametati kao jedan od vođa konzervativnog krila Republikanske stranke u Kongresu. Godine 1989. je naslijedio Dicka Cheneya na mjesto glavnog biča (*whip*) tada manjinske republikanske frakcije.

Godine 1994. je rukovodio izbornom kampanjom republikanaca na izborima za Kongres, tokom kojih je od Demokratske stranke preuzeta većina u dva doma Kongresa - prvi put nakon 40 godina. Temelj kampanje je bila Gingricheva platforma poznata kao *[[Ugovor s Amerikom]]*.

Gingrich je tada izabran za predsjednika Zastupničkog doma i postao je jedan od glavnih protivnika predsjednika Billa Clintona. Nastojanje republikanaca da poraze Clintona na predsjedničkim izborima 1996. godine nije uspjelo, ali je početkom 1998. izbila afera Lewinsky. Gingrich je bio arhitekt strategije za izborima na Kongres temeljene na aferi i pokušaju opoziva, ali su američki glasači smatrali da republikanci nemaju pravo te je Republikanska stranka izgubila dobar dio svoje većine. Zbog toga, kao i niza financijskih i etičkih prekršaja, Gingrich je smijenjen s položaja.

Gingrich se povukao iz Kongresa, te od 2001. djeluje kao politički komentator. Nedavno je izrazio želju da se kandidira za izborima za predsjednika SAD 2008. godine, ali još u tom smislu nije poduzeo nikakve formalne korake.

## Vanjske veze

* Newt Gingrich Presentation on Health Care Reform 
* The official home page of Newt Gingrich

* Senior Fellow at AEI , The American Enterprise Institute
* Winning the Future , a weekly column by Gingrich at Human Events
* Profile: Newt Gingrich, Notable Names Database
* Mother Jones 1984 expose in detailing the earliest days of Gingrich's political career
* CNN on Gingrich's comments on the 1995 budget battle
* PBS Frontline documentary on Gingrich
* Salon contemporary comments on Gingrich's resignation as Speaker
* Salon on Gingrich's resignation.
* PBS  Gingrich interview on the Tavis Smiley show
Mir Aimal Kansi

**Mir Aimal Kansi** (arapski: مير أيمال كانسي) (pogrešno navođen kao *Mir Amir Kansi*; ostala imena uključuju *Mir Amal Kanzi*, *Mir Amal Kansi*, *Mir Aimal Kasi*) ([10.2.], [1964 - 14.11. 2002) bio pakistanski državljanin koji je 25.1. 1993. naoružan automatskom puškom AK-47 napao kolonu automobila pred ulazom u sjedište CIA-e u Langleyu u američkoj saveznoj državi Virginiji. Tom prilikom je ubijeno dvoje, a ranjeno još troje ljudi, nakon čega je Kasni pobjegao u Pakistan. Ministarstvo pravde SAD ga je potom stavilo na FBI-jevu listu 10 najtraženijih bjegunaca gdje je ostao sve do 1997. kada je uhapšen i odveden u SAD. Tamo je osuđen na smrt i pogubljen smrtonosnom injekcijom 2002. godine.
Zoran Živković

Ime i prezime **Zoran Živković** nosili su ili nose:

* Zoran Živković (rukometaš) (r. 1945), srpski igrač i trener rukometa.
* Zoran Živković (pisac) (r. 1948), srpski pisac.
* Zoran Živković (političar) (r. 1960), političar i bivši premijer Srbije.
* Zoran Živković (fudbaler) (r. 1970), hrvatski fudbaler.
Hebron

:*Ovo je članak o gradu na Bliskom Istoku. Za ostala značenja v. [[Hebron (razvrstavanje)]]*.

**Hebron** (arapski  **al-Ḫalīl** ili **al Khalīl** hebrejski , Standardni hebrejski **Ḥevron**, Tiberijski hebrejski **Ḥeḇrôn**) je grad u južnoj Judeji, odnosno dijelu Zapadne obale. U njemu živi oko 120.000 Palestinaca i 600 izraelskih naseljenika, a oko 7.000 Židova živi u obližnjem gradu Kiryat Arba. Hebron se nalazi 930 m (3.050 stopa) iznad razine mora.

Ime "Hebron" dolazi od hebrejskog iztraza za grad, što dolazi od riječi חבר (*habar* 598), odnosno "pridružiti se, spojiti, biti u savezu." Ime "Hebron" potječe od istog korijena kao i "*Heber*."

Na arapskom "إبراهيم الخليل" znači "Ibrahim prijatelj," što simbolizira da je, prema islamskom učenju, Alah (Bog) odabrao Ibrahima (Abrahama) za svog prijatelja .

Hebron se nalazi30 km južno od Jeruzalema. Poznat je po svojoj vinovoj lozi, vapnencu, grnčarskim radnjama i tvornicama stakla. U njemu se također nalazi i velika mljekarska tvrtka Al-Juneidi. Grad Hebron karakteriziraju uske, granajuće ulice, kamene kuće s ravnim krovom i stari bazaari. U njemu se nalazi Univerzitet Hebron i Palestinski politehnički univerzitet.

Najvažnija historijska lokacija u Hebronu se nalazi na Grobu Patrijarha ili Spilji Macphelah (hebrejski: מערת המכפלה, ili Me'arat ha-Machpelah; arapski: الحرم الإبراهيمي, ili al-Haram al-Ibrahimi, "Utočište Abrahamovo"). Mjesto je sveto za sve tri abrahamske religije: judaizam, kršćanstvo i islam. Prema *[[Knjiga Postanka|Knjizi Postanka]]* Abraham je kupio spilju i okolno polje kako bi u njemu sahranio suprugu Saru. Židovi vjeruju da su Abraham, Sara, Izak, Rebeka, Jakov i Lea zakopani u spilji (preostali matrijarh, Rahela je sahranjena van Bethlehema). Zbog tog razloga Židovi grad nazivaju "Gradom Patrijarha," te je zbog toga jedan od najsvetijih judaističkih gradova (zajedno s Jeruzalemom, Tiberijom i Tzfatom). Sama spilja je drugo po svetosti u judaizmu, a crkve, sinagoge i džamije su se u gradu zidale kroz historiju. Izakova hala je danas Džamija Ibrahimi, dok Abrahamova hala i Jakovova hala služe kao židovske sinagoge.

## Napomene
Kiklopi

**Kiklopi** (grč. Κύκλωπες [*Kyklōpes*], jedn. Κύκλωψ [*Kyklōps*]), u grčkoj mitologiji, divovi koji imaju samo jedno oko.

Etimologija imena: složenica riječi "kotač" i "oko".

## Prvi Kiklopi
Heziod u svojoj *[[Teogonija|Teogoniji]]* spominje tri Kiklopa. Sinovi su Urana, a majka im je Geja, Zemlja. Imena su im Bront, Sterop i Arg. Imaju jedno oko, tvrdoglavi su i žestokih emocija. Kovači su moćnih oružja. Uran ih je zatvorio u podzemlje jer su ružni. Geja se naljutila te naredila Kronu da kastrira oca. Kad je to učinio, Kiklopi su pušteni na slobodu, a poslije su pomogli Zeusu iskovavši munju. Također, pomagali su Hefestu, a Hadu su iskovali kacigu nevidljivosti, te Posejdonu njegov trozub. Braća Kiklopa su Titani, Hekatonhiri i Giganti. Ubio ih je Apolon, bog Sunca.
## Polifem
Homer u devetom pjevanju *[[Odiseja|Odiseje]]* govori o Kiklopu Polifemu, sinu Tuse i Posejdona. Odisej je došao sa svojom posadom u Polifemovu pećinu. Polifem se vratio i zatvorio pećinu kamenom. Odisej je dao Kiklopu vino te je kopljem probušio njegovo oko te ga tako oslijepio. Odisej je rekao Polifemu da se zove Nitko, pa kad je Polifem zvao druge Kiklope, mislili su da je poludio te su mu savjetovali da se moli Posejdonu. To je i učinio, pa je bijesni bog mora poslao valove na Odisejev brod. Prije nego što su Odisej i posada ušli u brod, Odisej je nepromišljeno rekao svoje ime.

## Galateja i Polifem
Galateja je morska nimfa Nereida, kći morskog boga Nereja, u koju se zaljubio jedan mladić imenom Akid (Akis). Ljubomorni ga je Polifem ubio gromadom u bijesu, a Galateja je njegovu krv pretvorila u istoimenu rijeku u Siciliji. Druga inačica priče govori da je Polifem na njih poslao krdo konja, te su oni pobjegli pred njima i pretvorili se u ribe. Povezali su se dugom plavom trakom. Pretvoreni su u zviježđe Ribe.

## Literatura
* Heziod: **[[Teogonija]]**
* Homer: **[[Odiseja]]**
* Euripid: **Kiklop**

## Vanjske veze

* Kiklop u klasičnoj literaturi i umjetnosti  
* Polifem u klasičnoj literaturi i umjetnosti 
* Polifem u grčkoj mitologiji
Kiklop (razvrstavanje)

**Kiklop** ima više značenja:

* Kiklop, u mitologiji, nakazni, divlji i okrutni jednooki div
* ''Kiklop'' (drama), Euripidova drama, jedina u potpunosti sačuvana satirska igra, objavljena vjerojatno oko 408. pr. Kr.
* ''Kiklop'' (roman), roman Ranka Marinkovića izdan 1965. u Beogradu
* ''Kiklop'' (film), film Antuna Vrdoljaka iz 1982. nastao po predlošku istoimenog Marinkovićeva romana
* ''Kiklop'' (nagrada), godišnja nagrada koju Sa(n)jam knjige u Istri dodjeljuje za knjižnu produkciju u Hrvatskoj.
Zoran Živković (političar)

**Zoran Živković** (Niš 22. 12. 1960.) je bio predsednik Vlade Republike Srbije od marta 2003. godine do marta 2004. Takođe je vodio Demokratsku stranku do februara 2004. kada je na skupštini stranke za lidera izabran Boris Tadić. Trenutno obavlja funkciju predsednika Nove stranke

## Povezano
* *Spisak predsednika vlada Srbije
Zoran Živković (pisac)

**Zoran Živković** (rođen 5. oktobar, 1948) srpski je esejist, pisac fantastike i univerzitetski profesor.

Godine 1973. Zoran Živković je diplomirao Teoriju književnosti na Odseku za opštu književnost, na Filološkom fakultetu Univerziteta u Beogradu. Na istom fakultetu je magistrirao i doktorirao.

Godine 2003. Živkovićeva novela "Biblioteka" je dobila Svetsku nagradu http://www.worldfantasy.org/awards/2003.html  za najbolju fantastičnu novelu.
Skoro sve Živkovićeve knjige prevedene su na više stranih jezika: ruski, engleski, nemački, češki,rumunski, korejski
Živković je danas najprevođeniji srpski pisac.
Izdavačko preduzeće Laguna iz Beograda izdalo je celokupna dela Zorana Živkovića.

## Literarna dela sa fantastičnom sadržinom

* *Četvrti krug*, 1993
* *Time-gifts*
* *Pisac*
* *Knjiga*
* *Impossible Encounters*
* *Sedam dodira muzike*
* *Biblioteka*
* *Steps Through the Mist*
* *Skrivena kamera*
* *Compartments*

## Ostali radovi

* *Savremenici budućnosti*
* *Zvezdani ekran*
* *First Contact*
* *Enciklopedija naučne fantastike I-II*
* *Essays on Science Fiction*

## Vanjske veze

* Zvanična internet prezentacija
* http://www.worldfantasy.org World Fantasy Award
Kiklop (film)

***Kiklop*** je naziv igranog filma koga je 1982. godine na osnovu istoimenog romana Ranka Marinkovića režirao Antun Vrdoljak u produkciji tadašnje Televizije Zagreb.

U filmu je glavnu ulogu Melkiora Tresića tumačio Frano Lasić, a u ostalim ulogama se pojavljuju Rade Šerbedžija, Ljuba Tadić, Mira Furlan, Boris Dvornik, Mustafa Nadarević, Rade Marković, Maria Baxa i Ivo Gregurević.

## Uloge

## Vanjske veze
*
*''Cyclops'' at Filmski-Programi.hr
Efijalt (razvrstavanje)

**Efijalt** (grč. Ἐφιάλτης) je ime nekoliko osoba u grčkoj istoriji i mitologiji:
* Efijalt, atinski državnik i reformator.
* Efijalt iz Trakije, koji je u bici kod Termopila izdao Grke Persijancima.
* U grčkoj mitologiji Efijalt je bio jedan od dvojice giganata nazvanih Aloadi, koga je Apolon ubio strelama tokom gigantomahije.
Helespont

**Helespont** (grč. Ἑλλήσποντοs = "Helino more") može se odnositi na sledeće moreuze:
* Helespont je antički naziv za Dardanele, tesnac koji povezuje Egejsko i Mramorno more.
* Helespont je antički naziv za Bosfor ili Bospor, tesnac koji povezuje Crno i Mramorno more .
Apejron (razvrstavanje)

**Apejron** ili **apeiron** može se odnositi na sledeće:
* Apejron je ontološki pojam Anaksimandrove filozofske misli.
* Apeiron je međunarodni naučni časopis koji objavljuje istraživanja na polju "bezgranične prirode" *(infinite nature)*.
* Apeiron je kompjuterska igra za Macintosh operativni sistem.
Dardaneli

**Dardaneli** ( – "Dardanelija",  – "Moreuz Čanakkale"; u starini zvan i ***[[Helespont]]***') jeste veoma uski morski prolaz u severozapadnoj Turskoj, koji povezuje Egejsko more sa Mramornim. Moreuz je dug 61 km, a širok svega 1,2 do 6 km, s prosečnom dubinom od 55 m (maksimalna dubina je 81 m). Voda teče u oba pravca duž ovog morskog prolaza: od Mramornog prema Egejskom moru putem površinske struje, a u suprotnom pravcu putem podvodne, dubinske struje.

Poput Bosfora na severu, Dardaneli razdvajaju Evropu od Azije, dok između ova dva moreuza leži Mramorno more. Naziv Dardaneli potiče od Dardanija, starogrčkog mitološkog lika, koji je osnovao grad Dardaniju.

## Mitologija
Ime znači Helino more. Po grčkoj mitologiji Hela, kćerka kralja Atamanta, je imala brata blizanca Friksa. Mađeha ih je toliko mrzila da je tražila način da ih se otarasi. Umjetno je stvorila veliku glad u celom kraju, pa je potplatila proročište da kaže da treba žrtvovati Friksa da prođe glad.
Blizance spasava leteći zlatni ovan, poklon boga Hermesa, koga šalje njihova majka boginja Nefela. Hela pada sa ovna u more i udavi se. Od tog vremena to mesto se naziva Helespont (Helino more).
Ta priča kasnije postaje bitna jer Friks poklanja ovnovo zlatno runo jednom kralju. Kasnije pustolovine Jasona i Argonauta su zapravo potrage za zlatnim runom.

## Kserks
Persijski car Kserks I je tokom Grčko-persijskih ratova 482. pne. spremio ogromna flotu i armiju za invaziju Grčke. Herodot je tvrdio da ih je bilo 2 miliona, ali verovatnije je da je bilo najviše 250.000.

Da bi mogao iz Male Azije doći do Grčke trebao je preći Helespont . Zvao je najbolje graditelje mostova iz svih delova svog carstva da premoste Helespont. Taman kad su premostili Helespont, velika oluja je srušila te mostove. Kserks I je bio toliko ljut, jer smatrao se svemoćnim, da naređuje bičevanje mora sa 300 udaraca bičem. Da bi mu vojska prešla Helespont on koristi umesto pravih mostova, mostove od brodova. Poredao je toliko brodova preko Helesponta, da ga je premostio.

## Vanjske veze

* Pictures of the city of Çanakkale
* Pictures of Çanakkale - Dardanelles 
* Canakkale Onsekiz Mart University
Bosfor

**Bosfor** ili **Bospor** (grč., *Βόσπορος*, *Bosporos*, tur. *İstanbul boğazı* ili *Boğaz*, "Moreuz") jeste moreuz koji razdvaja evropski dio Turske (Rumelija) od njenog azijskog dijela (Anadolija), pozvezujući Mramorno more, na jugu, sa Crnim morem, na sjeveru. Moreuz je dug 30 km, a širok do 3,700 metara na svom sjevernom ušću; na svom najužem dijelu, između tvrđava Anadoluhisarı ("Anadolijska tvrđava") i Rumelihisarı ("Rumelijska tvrđava"), Bosfora je širok svega 750 metara. Dubina mu varira između 36 i 124 metara u srednjem dijelu.

Obale moreuza su gusto naseljene, i načičkane su mnogim mjestima sa obe strane duž Bosfora, koja sačinjavaju moderni Istanbul, metropolu sa 11 miliona stanovnika.

Danas postoje dva mosta preko Bosfora: prvi je "Bosforski most" (*Boğaziçi Köprüsü* ili "Bosfor I"), koji je dug 1074 metra, završen 1973; drugi je Most Sultana Mehmeda Osvajača (*Sultan Mehmed Fatih Köprüsü* ili "Bosfor II" - vidi sliku), dug 1090 metara, završen 1988, nekih pet kilometara sjeverno od prvog mosta.

Godine 1997. morski biolozi William Ryan i Walter Pitman privukli su pažnju svojom hipotezom o potopu. Prema toj hipotezi, Bosfor je star tek oko 7500 godina. Prije toga je Crno more bilo unutarnje more (kao Kaspijsko jezero) u dubodolini čija je površina bila znatno ispod današnje. Tokom otapanja leda iz zadnjeg ledenog doba došlo je do značajnog porasta razine Sredozemnog pa tako i s njim povezanog Mramornog mora. Ogromna masa nagomilane vode u jednom je trenutku probila na najslabijem mjestu prevlaku prema Crnom moru i tako otvorila put snažnoj bujici vode koja je u samo nekoliko dana ili možda tjedana stvorila Bosfor takav kakav je danas. Dokaz za to bi bio duboko u stijene urezan relativno širok vodeni put vrlo ravnog dna, što bi značilo da je brzina kojom se voda kretala bila ogromna. U usporedbi s tim, slapovi Niagare, koji vrlo sporo erodiraju, imaju vrlo razrovano riječno dno. Ipak, hipoteza nije dokazana. 

Bosfor se smatra jednim od najvažnijih vodenih putova, jer su preko njega veliki dijelovi Rusije i Europe povezani sa Sredozemljem i svjetskim morima. Pored poljoprivrednih i industrijskih proizvoda, ogroman udjel u robnom transportu tim putem ima i nafta. Zemlje koje leže na istočnoj strani Crnog mora smatraju se, zajedno s naftovodima koji povezuju njihovo zaleđe s Crnim morem, izvoznicama nafte 21. stoljeća, ali i nemirnim područjem. Nakon akcije udruženja Greenpeace kojom su skrenuli pažnju na opasnosti od nesreće u brodskom prometu, postroženi su 2002. uvjeti za prolaz naftnih tankera. Tjesnacem godišnje prođe 50.000 brodova.

Unutar Bosfora je i Zlatni rog, poznati, vrlo dugačak zaljev.

## Kimerski Bospor
**Bospor** može označavati i moreuz između Krima i ušća Dona (danas prolaz Kerč). Još su stari Grci taj Bospor zvali **Kimerski Bospor** kako bi ga razlikovali od ovde opisanog.

Oba su Bospora u vreme Seobe naroda i u srednjem veku smatrani granicom između Evrope i Azije.

## Vanjske veze

* Google Maps link to Bosphorus
Green Bay Packers

**Green Bay Packers** je naziv za profesionalni tim američkog fudbala sa sjedištem u gradu Green Bay u američkoj federalnoj državi Wisconsin. Trenutno se kao dio Sjeverne divizije natječu u Nacionalnoj football konferenciji (NFC) Nacionalne football lige (NFL).

*Packersi* su posljednji primjer "timova iz malih gradova" koji su činili većinu u NFL-u tokom 1920-ih. Green Bay je po svemu najmanje medijsko tržište među gradovima-domaćinima sjeveronoameričkih klubova iz vodećih sportskih liga (iako njihova baza fanova uključuje Milwaukee i ostatak Wisconsina).

Osnovani su godine 1919. od Curlyja Lambeaua i Georgea Whitneya Calhouna kao nova verzija poluprofesionalnih klubova koji su igrali u Green Bayu od 1896. Godine 1921. *Packersi* su postali profesionalci i priključili se Ligi.

Danas ovaj tim drži rekord po broju osvojenih prvenstava NFL-a s 12 naslova: devet prvenstava NFL prije ere Super Bowla; tri dodatne titule u 1966, 1967. i 1996. tokom koje su porazili prvake AFL-a/AFC-a u Super Bowlu I, Super Bowlu II i Super Bowlu XXI. Klub je također osvojio prve dvije meča između prvaka AFL-NFL održana prije spajanja AFL-NFL, kasnije poznatih kao Super Bowl I i II.

Packersi su trenutno jedina besprofitni profesionalni sportski klub u javnom vlasništvu u SAD. Trenutno se 4,750.925 dionica nalaze u vlasništvu 111.967 dioničara — od kojih nijedan nikad nije dobio dividendu.

## Napomene

## Vanjske veze

* Green Bay Packers official web site
* The Green Bay Press-Gazette 
* Packer Plus (The Milwaukee Journal Sentinel)
* The Green Bay Packers Uniform Database
Amhara

**Amhara** (አማራ) se može odnositi na:
* Amhara (narod), etničku grupu Etiopije
* Amhara jezik, jezik kojim govore Amhari
* Provincija Amhara, srednjovjekovna provincija Etiopije po kojoj su narod i jezik dobili ime.
* Regija Amhara, administrativna regija moderne Etiopije
* Amhara (Italijanska Istočna Afrika), provincija bivše Italijanske Istočne Afrike
Srpska revolucija

**Srpska revolucija** je izraz koji se koristi za:

* Srpska revolucija (1804 - 1835), period historije Srbije koji je započeo sa prvim sprskim ustankom, a završio sa donošenjem Sretenjskog ustava;
* Srpska revolucija, knjiga Leopolda Rankea;
* Srpska revolucija (2000), protesti kojima je u oktobru 2000. u Srbiji srušen režim Slobodana Miloševića.
New England Patriots

**New England Patriots** (engleski: *Patrioti Nove Engleske*), za koje navijači i sportski novinari ponekad koriste izraz "**Pats**",  je naziv za profesionalni klub američkog fudbala sa sjedištem u gradu Foxborough u američkoj državi Massachusetts. Promjena vlasnika je klubu, koji se originalno zvao **Boston Patriots**, donijela promjenu imena nakon relokacije tima u Foxborough godine 1971.

Kao originalni klub Američke football lige, Patrioti su se priključili NFL spajanjem liga 1970. Klub je došao do playoffa četiri puta prije nego što je prvi put nastupio na Super Bowlu XX u januaru 1986. Ovaj nastup na Super Bowlu je rezultirao porazom od Chicago Bearsa. Klub je također, i nastupio na Super Bowlu XXXI godine 1997., kada je poražen od Green Bay Packersa. 

Između 2001. i 2004, *Patriotsi* su postali drugi tim u historiji NFL (nakon *[[Dallas Cowboys]]a*) koji je osvojio tri Super Bowla u četiri godine (Super Bowl XXXVI, XXXVIII i XXXIX), te sedmi (a danas posljednji) klub koji je osvojio dva Super Bowla zaredom. Njihova dominacija u ranom dijelu decenija im je dala status moderne NFL dinastije prvaka.

## Reference

## Vanjske veze

* Search New England Patriots Audio and Video Archive 
* New England Patriots official website 
* Sport E-Cyclopedia.org
Regija Amhara

**Amhara** (አማራ) je jedna od devet etničkih regija (*[[kililoch]]*) Etiopije, u kojoj se nalazi postojbina amharskog naroda. Nekoć je zvala **Regija 3**, a glavni grad joj je Bahir Dar. 

Najveća vodena površina Etiopije, Jezero Tana, nalazi se u Amhari, isto kao i Nacionalni park Planina Semien, koji uključuje najviši vrh Etiopije, Ras Dašan.

Tokom feudalnog (srednjovjekovnog) perioda etiopske historije, Amhara je bila podijeljena u nekoliko provincija (kao Gondar, Godžam, Bedžemder i Lasta), većinom kojih su vladali domaći rasovi ili neguši. Regija Amhara je godine 1995. zauzimala veći dio bivših provincija Bedžemder, Godžam i Volo.

## Demografija
Prema procjenama etiopske Centralne statističke agencije (CSA) objavljenim 2005. godine, Amhara je imala 19,120.005 stanovnika, od čega 9,555.001 muškaraca i 9,565.004 žena. 16,925.000 ili 88,5% stanovnika je bilo u ruralnim, a 2,195.000 ili 11,5% u urbanim područjima. S procijenjenom površinom od 159.173,66 kvadratnih kilometara, ova regija je imala gustoću od 120,12 stanovnika po kvadratnom kilometru.

Te se procjene temelje na popisu iz 1994. godine, tokom koga je utvrđeno da regija ima 13,834.297 stanovnika, od čega 6,947.546 muškaraca i 6,886,751 žena. Urbanih stanovnika Države je bilo 1,265.315 dok je ruralnih stanovnika bilo 12,568.982 (otprilike 90% ukupnog stanovništva). Od ukupnog stanovništva države, 81,5% su bili pravoslavci, 18,1% muslimani, a 0,1% protestanti. Većina stanovnika su Amharci, kojih ima 91,2%; ostale grupe uključuju narode Oromci (3%), Agaj/Avi (2,7%), Qemant (1,2%) i Agaj/Kamir (1%).

## Poljoprivreda
Etiopska CSA je godine 2005. procijenila da seljaci u Amhari imaju 9,694.800 goveda (odnosno 25% ukupnog broja goveda u Etiopiji), 6,390.800 ovaca (36,7%), 4,101.770 koza (31,6%), 257.320 konja (17%), 8,900 mazgi (6%), 1,400.030 magaraca (55,9%), 14.270 kamila (3,12%), 8,442.240 peradi svih vrsta (27,3%) i 919.450 košnica (21,1%).

## Predsjednici Izvršnog odbora
* Adisu Legese (ANDM/EPRDF) 1992 - oktobar 2000. 
* Yoseph Reta (r. 1956) (ANDM/EPRDF) oktobar 2000 - 5.10. 2005. 
* Ayalew Gobeze (ANDM/EPRDF) 5.10. 2005. - danas

(Popis se temelji na informacijama s Worldstatesmen.org.)

## Zone
* Agaj Avi
* Bahir Dar (posebna zona)
* Debub (Južni) Gondar
* Debub (Južni) Volo
* Mirab (Zapadni) Godžam
* Misrak (Istočni) Godžam
* Oromija
* Semien (Sjeverni) Gondar
* Semien (Sjeverna) Šoa
* Semien (Sjeverni) Volo
* Vag Hemra

## Povezano
* Popis woreda u regiji Amhara

## Reference

## Vanjske veze
* FDRE States: Basic Information - Amhara
* Africa Guide: Amhara
* Map of Amhara Region at UN-OCHA (PDF file)
* Map of Amhara Region at DPPA of Ethiopia  (PDF file)
Nicole Brown Simpson

**Nicole Brown Simpson** (19.5. 1959 &ndash; 12.6. 1994) je bila bivša supruga igrača američkog fudbala O.J. Simpsona, poznata kao žrtva dvostrukog ubistva za koje je njen suprug bio suđen na zloglasnom *[[Suđenje stoljeća|Suđenju stoljeća]]*.

Rođena je kao Nicole Brown u Frankfurtu, ali je odrasla u gradu Dana Point u američkoj saveznoj državi Kaliforniji. Poslije završene srednje škole se zaposlila kao konobarica u noćnom klubu gdje je i upoznala svog budućeg supruga.

Simpson i Brownova su se vjenčali 2.2. 1985. Zajedno su imali dvoje djece - Sydney Brook Simpson (rođenu 17.10. 1985.) i Justina Raya Simpsona (rođenog 6.8. 1986.). Od Simpsona se Nicole Brown razvela 1992. godine, navodeći kao razlog bračno zlostavljanje.

Izmasakrirano truplo Nicole Brown Simpson je 12.6. 1994. pronađeno u dvorištu njenog doma u losanđeleskoj četvrti Brentwood zajedno s truplom Ronalda Goldmana, mladog konobara koji joj, prema izjavama svjedoka bio došao vratiti naočale izgubljene u restoranu *Mezzaluna*. Za ubistvo je ubrzo optužen njen suprug, koji je nakon medijski eskponiranog i više od godinu dana dugog kontroverznog suđenja oslobođen optužbe. Godine 1997. je O.J. Simpson za isto zlodjelo proglašen odgovornim u građanskoj parnici i prisiljen porodicama žrtava isplatiti odštetu.

Denise Brown, sestra Nicole Brown Simpson, je nakon ubistva postala jedna od vodećih američkih aktivistica za prava zlostavljanih žena, a po sestri je nazvala zaklada dobrotovornu zakladu The Nicole Brown Charitable Foundation.

## Vanjske veze
* Court TV's complete coverage of the O.J. Simpson murder case
O. J. Simpson

**Orenthal James Simpson** (San Francisco, CA, 9. srpnja 1947. – Las Vegas, NV, 10. travnja 2024.) također poznat po svojim inicijalima **O.J**. i nadimku **The Juice**, bivši igrač američkog fudbala koji je postao zvijezda tog sporta igrajući po koledžima i profesionalnoj ligi. Kasnije je radio kao glumac, glasnogovornik i sportski komentator. Iako se smatra za jednog od najvećih *[[running back]]ova* svih vremena, Simpson je došao na zao glas zbog suđenja za ubistvo bivše supruge Nicole Brown Simpson i njenog prijatelja Ronalda Goldmana godine 1994. Proglašen je oslobođenim optužbe na krivičnom procesu godine 1995 nakon dugotrajnog, medijski eksponiranog suđenja (često nazivanog "Suđenje stoljeća" u Americi). Godine 1997, Simpson je proglašen odgovornim za njihovu smrt na građanskom sudu, ali je do svoje smrti platio tek mali dio od ukupne odštete koja je iznosila $33,500,000. Kasnije je također imao problema sa zakonom; godine 2007., uhapšen je u Las Vegasu zbog oružane pljačke i otmice, a 2008. godine osuđen je na kaznu od 33 godine zatvora, uz minimalno odsluženje od devet godina te je pušten na slobodu uz nadzor 2017. godine, nakon proteka minimalnog roka. Umro je 2024. godine od raka prostate.

## Reference

## Vanjske veze

* *Pro Football Hall of Fame:* Member profile
* *College Football Hall of Fame:* Member profile 
* 
* O. J. Passes On Reality Show, But…
* Biography on O.J. Simpson 
* O.J. Simpson  Profile at USC Legends
* O.J. Simpson  Profile at Rosebowl Legends
* Secret Simpson Book Comes Out For Sweeps The Book Standard, November 2006
* O.J. Simpson Autobiography at Amazon

### Krivični proces i građanska parnica
* Court TV's O.J. Simpson Case File 
* CNN - Judge allows new shoe photo in Simpson trial - Jan. 6, 1997
* MSNBC - Man behind Simpson guilty verdict - Updated: 8:32 p.m. ET June 13, 2004
* O.J. Simpson civil trial index
* O.J. Simpson Verdict Ten Years Later (PBS Frontline streaming video)
Ronald Goldman

**Ronald Lyle "Ron" Goldman** (2. 7. 1968 &ndash; 12. 6. 1994.) bio je fotomodel koji je ubijen u Los Angelesu. Njegovo truplo je pronađeno zajedno s truplom Nicole Brown Simpson, bivše supruge igrača američkog fudbala O.J. Simpsona, koji je kasnije optužen i suđen za oba zločina na zloglasnom "Suđenju stoljeća".

## Vanjske veze
* Court TV Online - Nicole Brown and Ron Goldman murders
Silovanje

**Silovanje** u najširem smislu predstavlja akt kojim se određena osoba prisiljava sudjelovati u seksualnoj aktivnosti protiv svoje volje odnosno upotrebom nasilja, prijetnji ili korištenjem činjenice da se ta osoba uslijed posljedica bolesti ili omamljenosti tu aktivnost nije u stanju odbiti ili joj se suprotstaviti. U gotovo svim ljudskim društvima, odnosno zakonodavstvima svih država se smatra najozbiljnijim od svih seksualnih delikata.

Pravne definicije silovanja u užem smislu variraju od države do države. Neka zakonodavstva smatraju da su sve seksualne aktivnosti poduzete protiv volje jednog od sudionika silovanje, dok druga pod njim podrazumijevaju isključivo heteroseksualni vaginalni snošaj, odnosno vaginalnu penetraciju.